На позицији председника Владе Бабић је остао неколико недеља. Дана 4. августа 1995, Хрватска је отпочела Операцију Олуја. Београд је у потпуности игнорисао ситуацију (српска државна телевизија дуго није ни објавила вест о нападу, и у крајњем власти Србије су се задовољиле улагањем дипломатских протеста), стигла је наредба за повлачење и евакуацију и РСК је пала практично за неколико сати уз отпор који је потрајао до 7. августа. Стотине хиљада Срба, већина становништва РСК, избегло је ка тадашњој СР Југославији и Републици Српској.